Diari Oficial de la Generalitat Valenciana


Sumari del DOGV 4009, del 29-05-2001 (2001/5105)

Informació pública per tal de deixar sense efecte l'edicte publicat en el DOGV núm. 4.006, de 24.05.2001, i una vegada publicat en el periòdic Levante, de data 25 de maig de 2001 el present edicte, es fa públic que, per acord del Ple de l'Ajuntament de data 4 de maig de 2001, s'ha resolt sotmetre a informació pública per termini de vint dies l'alternativa tècnica proposició juridicoeconòmica del programa i projecte de reparcel·lació forçosa de les unitats d'execució forçosa nº UE 6, UE 7 i UE 9.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4009

Data del DOGV
:   29-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5105


Organisme emissor
:   Ajuntament de Benigànim

Tipus de document
:   Anunci

Informació pública per tal de deixar sense efecte l'edicte publicat en el DOGV núm. 4.006, de 24.05.2001, i una vegada publicat en el periòdic Levante, de data 25 de maig de 2001 el present edicte, es fa públic que, per acord del Ple de l'Ajuntament de data 4 de maig de 2001, s'ha resolt sotmetre a informació pública per termini de vint dies l'alternativa tècnica proposició juridicoeconòmica del programa i projecte de reparcel·lació forçosa de les unitats d'execució forçosa nº UE 6, UE 7 i UE 9. [2001/X5105]
  
Es deixa sense efecte l'edicte publicat al DOGV núm. 4.006, de 24.05.2001, i una vegada publicat al periòdic Levante, de data 25 de maig de 2001 el present edicte, i amb la finalitat de donar compliment del que disposa l'article 46, 69 i concordants de la Llei 6/1994, de 15 de novembre, de la Generalitat Valenciana (LRAU), es fa públic que, per acord del Ple de l'Ajuntament, de data 4 de maig de 2001, s'ha resolt:
  
Sotmetre a informació pública per termini de vint dies l'alternativa tècnica i proposició juridicoeconòmica del programa i projecte de reparcel·lació forçosa de les unitats d'execució forçosa números UE 6, UE 7 i UE 9 del sòl urbanitzable residencial, redactats d'ofici per l'Ajuntament, que afecten:
  
Àrea de Repartiment núm. 3, en la qual es troba inclosa la Unitat d'Execució núm. 6, de 73.616,51 m² de superfície i límits d'acord amb el Pla General.
  
Àrea de Repartiment núm. 4, en la qual es troben incloses les Unitats d'Execució núm. 7 i 9 i Xarxa Primària adscrita de 142.457,55 m², que per mesurament i ajust a límits de tanques i edificacions existents resulta tindre 140.492,81m² de superfícies i límits d'acord amb el Pla General.
  
Durant el període d'informació pública regirà el que disposa els citats preceptes i, per tant, podran formular-se al·legacions sobre l'Alternativa Tècnica que podrà ser objecte de pública consulta en l'Ajuntament, podran presentar-se altres alternatives tècniques, cabrà la pròrroga per vint dies addicionals si, durant els deu primers dies d'informació pública, alguna persona es comprometera de presentar una alternativa tècnica substancialment distinta a la inicial i en prestara caució, i podran presentar-se Proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques se celebrarà en la següent data hàbil a la conclusió del termini per a presentar-les i, durant els deu dies següents, les actuacions podran ser objecte de consulta i al·legacions i els competidors podran associar-se unint les seues proposicions. Així mateix podran formular-se al·legacions o realitzar-se les actuacions legalment previstes en relació amb els projectes de reparcel·lació forçosa, UE 6, UE 7 i UE 9.
  
Al mateix temps, el present anunci servirà de notificació als propietaris desconeguts, o propietaris el domicili del qual s'ignora, segons el que disposa l'art. 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999.